2003/635/EY: Komission päätös, tehty 20 päivänä elokuuta 2003, jäsenvaltioille direktiivin 94/55/EY mukaisesti annettavasta luvasta myöntää tiettyjä vaarallisten aineiden tiekuljetuksia koskevia poikkeuksia (ETA:n kannalta merkityksellinen teksti) (tiedoksiannettu numerolla K(2003) 3027)



Virallinen lehti nro L 221 , 04/09/2003 s. 0017 - 0041



Komission päätös, tehty 20 päivänä elokuuta 2003, jäsenvaltioille direktiivin 94/55/EY mukaisesti annettavasta luvasta myöntää tiettyjä vaarallisten aineiden tiekuljetuksia koskevia poikkeuksia (tiedoksiannettu numerolla K(2003) 3027) (ETA:n kannalta merkityksellinen teksti) (2003/635/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY(1), sellaisena kuin se on muutettuna Euroopan parlamentin ja neuvoston direktiivillä 2000/61/EY(2), ja erityisesti sen 6 artiklan 9 kohdan, ottaa huomioon jäsenvaltioilta saadut ilmoitukset, sekä katsoo seuraavaa: (1) Direktiivin 94/55/EY mukaisesti jäsenvaltiot voivat antaa kyseisen direktiivin liitteiden säännöksiä lievempiä säännöksiä omalle alueelleen rajoittuvista tiettyjen vaarallisten aineiden ainoastaan pieniin määriin liittyvistä kuljetuksista, lukuun ottamatta keski- ja korkea-aktiivisia radioaktiivisia aineita. (2) Direktiivin 94/55/EY mukaisesti jäsenvaltiot voivat antaa kyseisen direktiivin liitteiden säännöksistä poikkeavia säännöksiä omalle alueelleen rajoittuvista paikallisista kuljetuksista. (3) Useat jäsenvaltiot ovat ilmoittaneet komissiolle haluavansa antaa tällaisia säännöksiä. Komissio on tutkinut nämä säännökset ja tullut siihen tulokseen, että ne täyttävät vaadittavat edellytykset. Näin ollen on asianmukaista hyväksyä näiden säännösten antaminen. (4) Tässä päätöksessä säädetyt toimenpiteet ovat direktiivin 94/55/EY 9 artiklalla perustetun, vaarallisten aineiden kuljetuksia käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä I luetellut jäsenvaltiot voivat antaa kyseisessä liitteessä mainitut säännökset, jotka koskevat niiden omalle alueelle rajoittuvia tiettyjen vaarallisten aineiden ainoastaan pieniin määriin liittyviä tiekuljetuksia. Näitä säännöksiä on sovellettava ketään syrjimättä. 2 artikla Liitteessä II luetellut jäsenvaltiot voivat antaa kyseisessä liitteessä mainitut säännökset, jotka koskevat niiden omalle alueelle rajoittuvia paikallisia kuljetuksia. Näitä säännöksiä on sovellettava ketään syrjimättä. 3 artikla Tämä päätös on osoitettu kaikille jäsenvaltiolle. Tehty Brysselissä 20 päivänä elokuuta 2003. Komission puolesta Loyola De Palacio Varapuheenjohtaja (1) EYVL L 319, 12.12.1994, s. 7. (2) EYVL L 279, 1.11.2000, s. 40. LIITE I JÄSENVALTIOIDEN MYÖNTÄMÄT TIETTYJEN VAARALLISTEN AINEIDEN PIENIÄ MÄÄRIÄ KOSKEVAT POIKKEUKSET BELGIA RO-SQ 1.1 Asia: Luokka 1 - Pienet määrät Viittaus direktiivin liitteeseen: 1.1.3.6 Direktiivin liitteen sisältö: 1.1.3.6 kohdassa rajoitetaan tavallisessa ajoneuvossa kuljetettavien kaivosräjähteiden määrä 20 kilogrammaan. Viittaus kansalliseen lainsäädäntöön: Arrêté royal du 23 septembre 1958 sur les produits explosifs, modifié par l'arrêté royal du 14 mai 2000 (Räjähteistä 23. syyskuuta 1958 annettu kuninkaallinen asetus, sellaisena kuin se on muutettuna 14. toukokuuta 2000 annetulla kuninkaallisella asetuksella) Kansallisen lainsäädännön sisältö: 111 artikla. Kaukana toimituspaikoista sijaitsevien varastojen toiminnanharjoittajat voivat saada luvan kuljettaa enintään 25 kg dynamiittia tai voimakkaita räjähdysaineita ja 300 nallia tavallisella moottoriajoneuvolla räjähdysaineyksikön asettamin ehdoin. RO-SQ 1.2 Asia: Eri luokkien aineita sisältäneiden puhdistamattomien tyhjien konttien kuljettaminen Viittaus direktiivin liitteeseen: 5.4.1.1.6 Viittaus kansalliseen lainsäädäntöön: Poikkeus 6-97 Kansallisen lainsäädännön sisältö: Rahtikirjassa on oltava maininta "puhdistamattomia tyhjiä pakkauksia, jotka ovat sisältäneet eri luokkien aineita". Huomautuksia: Euroopan komissio on kirjannut poikkeuksen numerolla 21 (6 artiklan 10 kohdan nojalla). TANSKA RO-SQ 2.1 Asia: Kotitalouksista ja laboratorioista kerättyjen, vaarallisten aineiden jätteitä tai jäämiä sisältävien pakkausten tiekuljetus niistä huolehtimista varten Viittaus direktiivin liitteeseen: 2.1.2 ja 4.1.10 Direktiivin liitteen sisältö: Luokitusperiaatteet. Yhteenpakkaamista koskevat säännökset. Viittaus kansalliseen lainsäädäntöön: Bekendtgørelse nr. 729 af 15. august 2001 om vejtransport af farligt gods (Vaarallisten aineiden tiekuljetuksista 15. elokuuta 2001 annettu hallinnollinen määräys nro 729), 4 pykälän 3 momentti Kansallisen lainsäädännön sisältö: Kotitalouksista tai laboratorioista kerättyjä, kemikaalijätteitä tai -jäämiä sisältäviä sisäpakkauksia voidaan pakata yhteen tiettyihin UN-hyväksyttyihin ulkopakkauksiin. Sisäpakkausten sisältö saa olla enintään 5 kg tai 5 l. Yhden ulkopakkauksen sisällölle voidaan antaa yksi yhteinen UN-numero. Huomautuksia: Tarkkaa luokitusta on vaikea tehdä, kun kemikaalijätteitä tai -jäämiä kerätään kotitalouksista tai laboratorioista. Pakkaukset on myyty vähittäismyynnissä ja ovat sellaisinaan sisäpakkauksia. Jotta tällaiset pakkaukset voitaisiin toimittaa käsiteltäviksi erityislaitoksiin, niitä voidaan pakata yhteen yleisemmin ehdoin. Karkean luokituksen salliminen on tarpeellista, koska alkuperäiset pakkausmerkinnät ovat usein hävinneet tai mahdottomia lukea. RO-SQ 2.2 Asia: Räjähde- ja sytytinpakkausten tiekuljetus samassa ajoneuvossa Viittaus direktiivin liitteeseen: 7.5.2.2 Direktiivin liitteen sisältö: Yhteenpakkaamista koskevat säännökset Viittaus kansalliseen lainsäädäntöön: Bekendtgørelse nr. 729 af 15. august 2001 om vejtransport af farligt gods (Vaarallisten aineiden tiekuljetuksista 15. elokuuta 2001 annettu hallinnollinen määräys nro 729), 4 pykälän 1 momentti Kansallisen lainsäädännön sisältö: 4 pykälän 1 momentin mukaan vaarallisten aineiden tiekuljetuksissa on noudatettava ADR-määräyksiä. Huomautuksia: Käytännössä on tarpeellista, että räjähteet on voitava kuormata yhteen sytytinten kanssa samaan ajoneuvoon, kun näitä tavaroita kuljetetaan niiden varastointipaikalta työmaalle ja takaisin. Kun vaarallisten aineiden kuljetuksia koskevaa Tanskan lainsäädäntöä muutetaan, Tanskan viranomaiset sallivat tällaiset kuljetukset seuraavin ehdoin: 1. Ryhmän D räjähteitä saa kuljettaa enintään 25 kg. 2. Ryhmän B sytyttimiä saa kuljettaa enintään 200 kappaletta. 3. Sytyttimet ja räjähteet on pakattava erikseen UN-sertifioituihin pakkauksiin direktiivin 94/55/EY, sellaisena kuin se on muutettuna direktiivillä 2000/16/EY, säännösten mukaisesti. 4. Sytyttimiä sisältävän pakkauksen ja räjähteitä sisältävän pakkauksen välisen etäisyyden on oltava vähintään 1 metri. Etäisyyden on säilyttävä myös äkillisessä jarrutuksessa. Sytyttimiä sisältävät pakkaukset ja räjähteitä sisältävät pakkaukset on sijoitettava siten, että ne voidaan poistaa nopeasti ajoneuvosta. 5. Kaikkia muita vaarallisten aineiden tiekuljetuksia koskevia sääntöjä on noudatettava. SAKSA RO-SQ 3.1 Asia: Autonosien, joiden luokitustunnus on 1.4G, yhteenpakkaaminen ja yhteenkuormaus eräiden vaarallisten aineiden kanssa (n4) Viittaus direktiivin liitteeseen: ADR 4.1.10 ja 7.5.2.1 Direktiivin liitteen sisältö: Yhteenpakkaamista ja yhteenkuormausta koskevat säännökset Viittaus kansalliseen lainsäädäntöön: GGAV - Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), bisherige Ausnahme Nr. 45 (Asetus vaarallisten aineiden kuljettamista koskeviin määräyksiin tehtävistä poikkeuksista, aiempi poikkeus nro 45) Kansallisen lainsäädännön sisältö: Tunnusnumeroihin UN 0431 ja UN 0503 kuuluvia aineita voidaan kuormata yhteen tiettyjen vaarallisten tavaroiden kanssa (autonvalmistukseen liittyvät tuotteet) tiettyinä määrinä, jotka on lueteltu poikkeuksessa. Arvoa 1000 (vastaa 1.1.3.6.4 kohtaa) ei saa ylittää. Huomautuksia: Poikkeusta tarvitaan autojen turvalaitteiden nopeiden toimitusten mahdollistamiseksi paikallisen kysynnän mukaisesti. Koska kyseessä oleva tuotevalikoima on erittäin laaja, näitä tuotteita ei yleensä varastoida paikallisissa autokorjaamoissa. RO-SQ 3.2 Asia: Poikkeus vaatimukseen, jonka mukaan 1.1.3.6 kohdassa määriteltyjen tiettyjen vaarallisten aineiden määrien mukana on oltava rahtikirja ja huolitsijan vakuutus (n1) Viittaus direktiivin liitteeseen: 5.4.1.1.1 ja 5.4.1.1.6 Direktiivin liitteen sisältö: Rahtikirjan sisältö Viittaus kansalliseen lainsäädäntöön: GGAV - Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), bisherige Ausnahme Nr. 55 (Asetus vaarallisten aineiden kuljettamista koskeviin määräyksiin tehtävistä poikkeuksista, poikkeus nro 55) Kansallisen lainsäädännön sisältö: Kaikki luokat luokkaa 7 lukuun ottamatta: rahtikirjaa ei tarvita, jos kuljetettavien tavaroiden määrä ei ylitä 1.1.3.6 kohdassa annettuja määriä. Huomautuksia: Pakkausten merkinnöissä ja varoituslipukkeissa annettujen tietojen katsotaan riittävän kotimaisissa kuljetuksissa, sillä rahtikirja ei aina sovellu kuljetuksiin, joihin liittyy paikallista jakelua. Euroopan komissio on kirjannut poikkeuksen numerolla 22 (6 artiklan 10 kohdan nojalla). RO-SQ 3.3 Asia: Pienten määrien kuljettaminen ajoneuvossa, jossa ei ole sammutinta (n3) Viittaus direktiivin liitteeseen: 8.1.4.1 a Direktiivin liitteen sisältö: Kuljetusyksiköiden sammutusvälineet Viittaus kansalliseen lainsäädäntöön: GGAV - Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), bisherige Ausnahme Nr. 85 (Asetus vaarallisten aineiden kuljettamista koskeviin määräyksiin tehtävistä poikkeuksista, poikkeus nro 85) Kansallisen lainsäädännön sisältö: Ajoneuvossa ei tarvitse olla sammutinta, jos 1.1.3.6 kohdassa annettuja määriä ei ylitetä. Huomautuksia: Kokemus on osoittanut, ettei turvallisuuden taso heikkene tällaisessa liikenteessä. Euroopan komissio on kirjannut poikkeuksen numerolla 63 (6 artiklan 10 kohdan nojalla). RANSKA RO-SQ 6.1 Asia: Kannettavien ja siirrettävien gammaradiografialaitteiden kuljettaminen (18) Viittaus direktiivin liitteeseen: Liitteet A ja B Direktiivin liitteen sisältö: Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (Vaarallisten aineiden tiekuljetuksista 1. kesäkuuta 2001 annettu asetus, "ADR-asetus") - 28 artikla Kansallisen lainsäädännön sisältö: Laitteiden käyttäjien suorittamille gammaradiografialaitteiden kuljetuksille erityisajoneuvoissa myönnetään poikkeus, mutta näihin kuljetuksiin sovelletaan erityismääräyksiä. RO-SQ 6.2 Asia: Sellaisen hoitotoimenpiteistä syntyvän jätteen kuljetukset, johon liittyy infektiovaara ja jota käsitellään tunnusnumeroon UN 3291 kuuluvina anatomisina osina ja jonka massa on enintään 15 kg. Viittaus direktiivin liitteeseen: Liitteet A ja B Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (Vaarallisten aineiden tiekuljetuksista 1. kesäkuuta 2001 annettu asetus, "ADR-asetus") - 12 artikla Kansallisen lainsäädännön sisältö: ADR-määräysten vaatimuksista vapautetaan sellaisen hoitotoimenpiteistä syntyvän jätteen kuljetukset, johon liittyy infektiovaara ja jota käsitellään tunnusnumeroon UN 3291 kuuluvina anatomisina osina ja jonka massa on enintään 15 kg. RO-SQ 6.3 Asia: Vaarallisten aineiden kuljettaminen julkisissa matkustaja-ajoneuvoissa (18) Viittaus direktiivin liitteeseen: 8.3.1 Direktiivin liitteen sisältö: Matkustajien ja vaarallisten aineiden kuljettaminen Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (Vaarallisten aineiden tiekuljetuksista 1. kesäkuuta 2001 annettu asetus, "ADR-asetus") - 21 artikla Kansallisen lainsäädännön sisältö: Vaarallisten aineiden kuljettaminen käsimatkatavarana julkisissa kulkuneuvoissa sallitaan: ainoastaan kollien pakkauksia, merkintöjä ja varoituslipukkeita koskevia 4.1, 5.2 ja 3.4 luvun määräyksiä sovelletaan. Huomautuksia: Vaarallisia tavaroita saa kuljettaa käsimatkatavarana ainoastaan henkilökohtaiseen tai ammattikäyttöön. Hengitysongelmista kärsivät potilaat voivat kuljettaa kannettavia kaasuastioita, joissa on yhteen matkaan riittävä määrä kaasua. RO-SQ 6.4 Asia: Vaarallisten aineiden pienten määrien kuljettaminen omaan lukuun (18) Viittaus direktiivin liitteeseen: 5.4.1 Direktiivin liitteen sisältö: Rahtikirjaa koskeva velvollisuus Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (Vaarallisten aineiden tiekuljetuksista 1. kesäkuuta 2001 annettu asetus, "ADR-asetus"), 23 artiklan 2 kohta Kansallisen lainsäädännön sisältö: 5.4.1 kohdassa määrättyä rahtikirjaa ei tarvita, jos omaan lukuun kuljetetaan vaarallisten aineiden pieniä määriä, jotka eivät ylitä 1.1.3.6 kohdassa määrättyjä rajoja. YHDISTYNYT KUNINGASKUNTA RO-SQ 15.1 Asia: Vähäistä vaaraa aiheuttavien radioaktiivisten esineiden, kuten kellojen, rannekellojen, savunilmaisimien ja kompassineulojen, kuljettaminen (E1) Viittaus direktiivin liitteeseen: Useimmat ADR-määräysten vaatimukset Direktiivin liitteen sisältö: Luokkaan 7 kuuluvien aineiden kuljettamista koskevat vaatimukset Viittaus kansalliseen lainsäädäntöön: Radioactive Material (Road Transport) (Great Britain) Regulations 1996 (Radioaktiivisten aineiden maantiekuljetuksista Iso-Britanniassa vuonna 1996 annetut säännöt), 3 säännön 2 kohdan f, g ja h alakohta Kansallisen lainsäädännön sisältö: Tiettyjen kaupallisten tuotteiden, jotka sisältävät vähäisiä määriä radioaktiivisia aineita, täydellinen vapauttaminen kansallisten säädösten vaatimuksista Huomautuksia: Tämä poikkeus on lyhytaikainen toimenpide, jota ei enää tarvita sen jälkeen kun IAEA:n määräysten vastaavat muutokset sisällytetään ADR-määräyksiin. RO-SQ 15.2 Asia: Poikkeus vaatimukseen, jonka mukaan 1.1.3.6 kohdassa määriteltyjen tiettyjen vaarallisten aineiden määrien mukana on oltava rahtikirja (E2) Viittaus direktiivin liitteeseen: 1.1.3.6.2 ja 1.1.3.6.3 Direktiivin liitteen sisältö: Poikkeukset tietyistä vaatimuksista, jos kuljetetaan tiettyjä määriä kuljetusyksikköä kohden Viittaus kansalliseen lainsäädäntöön: Carriage of Dangerous Goods by Road Regulations 1996 (Vaarallisten aineiden maantiekuljetuksista vuonna 1996 annetut säännöt), 3 ja 13 sääntö, luettelossa 2 oleva 8 kohta Kansallisen lainsäädännön sisältö: Vähäisiä määriä kuljetettaessa ei tarvita rahtikirjaa, paitsi jos nämä määrät ovat osa suurempaa kuormaa. Huomautuksia: Tämä poikkeus sopii kotimaanliikenteeseen, sillä rahtikirja ei aina sovellu kuljetuksiin, joihin liittyy paikallista jakelua. RO-SQ 15.3 Asia: Kuumailmapalloissa käytettävien kevyiden metallisäiliöiden kuljettaminen täyttöpaikan ja lähtö- tai laskeutumispaikan välillä (E3) Viittaus direktiivin liitteeseen: 6.2 Direktiivin liitteen sisältö: Kaasuastioiden rakentamista ja testausta koskevat vaatimukset Viittaus kansalliseen lainsäädäntöön: Tarkennetaan tulevissa säännöissä. Kansallisen lainsäädännön sisältö: Katso edellä. Huomautuksia: Kuumailmapalloissa käytettävät kaasusäiliöt on suunniteltu mahdollisimman kevyiksi, joten ne eivät voi täyttää kaasusäiliöille asetettuja tavanomaisia vaatimuksia. Keskimääräisen kuumailmapallosäiliön vesitilavuus on 70 litraa, eikä suurimpienkaan säiliöiden tilavuus ylitä 90 litraa. Ajoneuvossa kuljetetaan yhdellä kertaa enintään viittä säiliötä. RO-SQ 15.4 Asia: Poikkeus vaatimukseen, jonka mukaan matala-aktiivisia radioaktiivisia aineita kuljettavissa ajoneuvoissa on oltava sammutuslaitteet (E4) Viittaus direktiivin liitteeseen: 8.1.4 Direktiivin liitteen sisältö: Vaatimus, jonka mukaan ajoneuvoissa on oltava sammutuslaitteet Viittaus kansalliseen lainsäädäntöön: Radioactive Material (Road Transport) (Great Britain) Regulations 1996 (Radioaktiivisten aineiden maantiekuljetuksista Iso-Britanniassa vuonna 1996 annetut säännöt), 34 säännön 4 ja 5 kohta Kansallisen lainsäädännön sisältö: 34 säännön 4 kohdassa poistetaan sammuttimia koskeva vaatimus ajoneuvoilta, jotka kuljettavat ainoastaan poikkeuksen piiriin kuuluvia kolleja (UN 2908, 2909, 2910 ja 2911). 34 säännön 5 kohdassa lievennetään vaatimusta tapauksissa, joissa kuljetetaan ainoastaan pieni määrä kolleja. Huomautuksia: Sammuttimien kuljettaminen on käytännössä merkityksetöntä kuljettaessa tunnusnumeroihin UN 2908, 2909, 2910 tai 2911 kuuluvia tavaroita, sillä niitä kuljetetaan usein pienissä ajoneuvoissa. RO-SQ 15.5 Asia: Tavaroiden jakelu vähäisinä määrinä (lukuun ottamatta luokkien 1 ja 7 aineita) sisäpakkauksissa jakelukeskuksesta vähittäismyyjälle tai käyttäjälle tai vähittäismyyjältä loppukäyttäjälle (N1) Viittaus direktiivin liitteeseen: 3.4 ja 6.1 Direktiivin liitteen sisältö: Pakkausten rakentamista ja testausta koskevat vaatimukset Viittaus kansalliseen lainsäädäntöön: Carriage of Dangerous Goods (Classification, Packaging & Labelling) and Use of Transportable Pressure Receptacles Regulations 1996 (Vaarallisten aineiden kuljetuksista (luokitus, pakkaaminen ja merkinnät) sekä siirrettävien paineastioiden käytöstä vuonna 1996 annetut säännöt), 6 säännön 1 ja 3 kohta, 8 säännön 5 kohta ja luettelo 3 Kansallisen lainsäädännön sisältö: Pakkauksissa ei tarvitse olla RID/ADR- tai UN-merkintää tai muita merkintöjä, jos ne sisältävät vähäisiä määriä tavaroita luettelon 3 mukaisesti. Huomautuksia: ADR-määräysten vaatimukset eivät sovellu kuljetusten loppuvaiheisiin, jotka suuntautuvat jakelukeskuksesta vähittäismyyjälle tai käyttäjälle tai vähittäismyyjältä loppukäyttäjälle. Poikkeuksen tarkoituksena on sallia se, että vähittäismyyntiin tarkoitettujen tavaroiden sisäpakkauksia, jotka sisältävät vähäisiä määriä tavaroita 3.4 luvun mukaisesti, voidaan kuljettaa ilman ulkopakkauksia paikallisten jakelukuljetusten viimeisessä vaiheessa. RO-SQ 15.6 Asia: Sellaisten nimellisesti tyhjien kiinteiden säiliöiden siirtäminen, joita ei ole tarkoitettu kuljetuslaitteiksi (N2) Viittaus direktiivin liitteeseen: Osat 5 ja 7-9 (94/55/EY) Direktiivin liitteen sisältö: Lähettämismenettelyjä, kuljetusta, käsittelyä ja ajoneuvoja koskevat vaatimukset Viittaus kansalliseen lainsäädäntöön: Tarkennetaan tulevissa säännöissä. Kansallisen lainsäädännön sisältö: Katso edellä. Huomautuksia: Tällaisten kiinteiden säiliöiden siirtäminen ei ole vaarallisten aineiden kuljettamista tavanomaisessa mielessä, eikä ADR-määräyksiä voida käytännössä soveltaa. Koska säiliöt ovat "nimellisesti tyhjiä", niiden tosiasiallisesti sisältämät määrät vaarallisia aineita ovat erittäin pieniä. RO-SQ 15.7 Asia: Sallitaan erilainen "suurin kokonaismäärä kuljetusyksikköä kohden" luokan 1 tavaroille 1.1.3.6.3 kohdassa olevan taulukon kuljetusluokissa 1 ja 2 (N10) Viittaus direktiivin liitteeseen: 1.1.3.6.3 ja 1.1.3.6.4 Direktiivin liitteen sisältö: Kuljetusyksikköä kohden kuljetettaviin määriin liittyvät poikkeukset Viittaus kansalliseen lainsäädäntöön: Carriage of Explosives by Road Regulations 1996 (Räjähteiden maantiekuljetuksista vuonna 1996 annetut säännöt), 13 sääntö ja luettelo 5; 14 sääntö ja luettelo 4 Kansallisen lainsäädännön sisältö: Vähäisiin räjähdemääriin ja räjähteiden yhteenkuormaukseen liittyviä poikkeuksia koskevat säännöt Huomautuksia: Säännöksissä sallitaan luokan 1 tavaroille erilaiset enimmäismäärät, eli "50" kuljetusluokassa 1 ja "500" kuljetusluokassa 2. Yhteenkuormattujen kuormien laskemiseksi käytetään kuljetusluokalle 2 kerrointa "20" ja kuljetusluokalle 3 kerrointa "2". Aiemmin 6 artiklan 10 artiklan nojalla kirjattu poikkeus RO-SQ 15.8 Asia: EX/II-tyypin ajoneuvoissa kuljetettavien räjähteitä sisältävien esineiden suurimman sallitun nettomassan suurentaminen (N13) Viittaus direktiivin liitteeseen: 7.5.5.2 Direktiivin liitteen sisältö: Kuljetettavien räjähteiden ja räjähteitä sisältävien esineiden määriä koskevat rajoitukset Viittaus kansalliseen lainsäädäntöön: Carriage of Explosives by Road Regulations 1996 (Räjähteiden maantiekuljetuksista vuonna 1996 annetut säännöt), 13 sääntö, luettelo 3. Kansallisen lainsäädännön sisältö: Kuljetettavien räjähteiden ja räjähteitä sisältävien esineiden määriä koskevat rajoitukset Huomautuksia: Yhdistyneen kuningaskunnan säännöksissä sallitaan II-tyypin ajoneuvoissa 5000 kg:n suurin nettomassa yhteensopivuusryhmille 1.1C, 1.1D, 1.1E ja 1.1J. Monet Euroopassa kuljetettavat luokkien 1.1C, 1.1D, 1.1E ja 1.1J esineet ovat suurikokoisia tai tilaa vieviä ja yli 2,5 metriä pitkiä. Ne ovat pääasiassa sotilaskäyttöön tarkoitettuja räjähdysaineita sisältäviä esineitä. EX/III-tyypin ajoneuvojen rakenteeseen liittyvien rajoitusten vuoksi (ajoneuvojen on oltava suljettuja) tällaisia esineitä on erittäin vaikea lastata ja purkaa. Eräiden esineiden lastaukseen ja purkamiseen tarvittaisiin erikoislaitteita reitin molemmissa päissä. Käytännössä tällaisia laitteita on saatavilla vain harvoin. Iso-Britanniassa on käytössä vain muutamia EX/III-tyypin ajoneuvoja, ja teollisuuden kannalta olisi erittäin työlästä vaatia useampien EX/III-tyypin erikoisajoneuvojen rakentamista tämäntyyppisten räjähteiden kuljettamista varten. Iso-Britanniassa sotilasräjähteitä kuljettavat pääasiassa kaupalliset liikenteenharjoittajat, jotka eivät voi hyödyntää puitedirektiivissä säädettyä, sotilasajoneuvoja koskevaa poikkeusta. Tämän ongelman poistamiseksi Iso-Britanniassa on ollut aina sallittua, että EX/II-tyypin ajoneuvoissa kuljetetaan enintään 5000 kg tällaisia esineitä. Nykyinen raja ei aina riitä, koska yksi esine voi sisältää yli 1000 kg räjähdettä. Vuoden 1950 jälkeen on sattunut vain kaksi vaaratilannetta (molemmat 1950-luvulla), joissa on ollut mukana yli 5000 kg räjähdysaineita. Vaaratilanteiden syinä olivat rengaspalo ja kuuman pakokaasujärjestelmän sytyttämät peitteet. Tulipalot olisivat voineet sattua myös pienemmällä kuormalla. Vaaratilanteet eivät aiheuttaneet kuolonuhreja tai vammoja. On olemassa empiiristä näyttöä siitä, että oikein pakatut räjähteitä sisältävät esineet eivät todennäköisesti laukea iskun, esimerkiksi ajoneuvojen törmäyksen, seurauksena. Sotilasraporteista ja ohjusten iskukokeiden testitiedoista saatu näyttö osoittaa, että ammusten laukeaminen edellyttää iskunopeutta, joka on suurempi kuin 12 metrin pudotuskokeessa saavutettu nopeus. Poikkeus ei vaikuttaisi voimassa oleviin turvallisuusnormeihin. RO-SQ 15.9 Asia: Tiettyjen luokan 1 tavaroiden pieniä määriä koskeva poikkeus valvontavaatimuksesta (N12) Viittaus direktiivin liitteeseen: 8.4 ja 8.5 S1(6) Direktiivin liitteen sisältö: Valvontavaatimukset ajoneuvoille, joissa kuljetetaan tiettyjä määriä vaarallisia aineita Viittaus kansalliseen lainsäädäntöön: Carriage of Dangerous Goods by Road Regulations 1996 (Vaarallisten aineiden maantiekuljetuksista vuonna 1996 annetut säännöt), 24 sääntö Kansallisen lainsäädännön sisältö: Lainsäädännössä säädetään turvallisista pysäköinti- ja valvontajärjestelyistä, mutta siinä ei edellytetä, että tiettyjen luokan 1 tavaroiden kuormia olisi valvottava kaiken aikaa, kuten edellytetään ADR-määräysten 8.5 luvun kohdassa S1(6). Huomautuksia: ADR-määräyksiin sisältyviä valvontavaatimuksia ei voida aina toteuttaa kansallisella tasolla. RO-SQ 15.10 Asia: Lievennetään rajoituksia, jotka koskevat räjähteiden kuljettamista yhteenkuormattuina ja yhdessä muiden vaarallisten aineiden kanssa rautatievaunuissa, ajoneuvoissa ja säiliöissä (N4/5/6) Viittaus direktiivin liitteeseen: 7.5.2.1 ja 7.5.2.2 Direktiivin liitteen sisältö: Tietyntyyppisten yhteenkuormausten rajoittaminen Viittaus kansalliseen lainsäädäntöön: Carriage of Dangerous Goods by Road Regulations 1996 (Vaarallisten aineiden maantiekuljetuksista vuonna 1996 annetut säännöt), 18 sääntö Kansallisen lainsäädännön sisältö: Kansallinen lainsäädäntö on räjähteiden yhteenkuormauksen osalta vähemmän rajoittava sillä edellytyksellä, että tällainen kuljetus voidaan toteuttaa ilman riskejä. Huomautuksia: Yhdistynyt kuningaskunta haluaa sallia joitain muunnelmia säännöistä, jotka koskevat räjähteiden yhteenkuormausta toisten räjähteiden ja muiden vaarallisten aineiden kanssa. Kaikkiin muunnelmiin liittyy yhtä tai useampaa kuorman osatekijää koskevia määrällisiä rajoituksia, ja nämä muunnelmat sallitaan ainoastaan siinä tapauksessa, että on toteutettu kaikki kohtuudella toteutettavissa olevat käytännön toimenpiteet, joilla estetään räjähteiden joutuminen kosketuksiin tällaisten aineiden kanssa tai se, että ne jollain muulla tavalla vaarantavat nämä aineet tai että nämä aineet vaarantavat räjähteet. Esimerkkejä muunnelmista, jotka Yhdistynyt kuningaskunta saattaa haluta sallia: 1. Räjähteitä, joille on annettu UN-tunnusnumero 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 tai 0361, voidaan kuljettaa samassa ajoneuvossa sellaisten vaarallisten aineiden kanssa, joille on annettu UN-tunnusnumero 1942. Kuljetettavan tunnusnumeroon UN 1942 kuuluvan aineen määrää rajoitetaan siten, että sen katsotaan olevan räjähde, jonka luokitustunnus on 1.1D. 2. Räjähteitä, joille on annettu UN-tunnusnumero 0191, 0197, 0312, 0336, 0403, 0431 tai 0453, voidaan kuljettaa samassa ajoneuvossa kuin kuljetusluokan 2 vaarallisia aineita (lukuun ottamatta helposti syttyviä kaasuja, tartuntavaarallisia aineita ja myrkyllisiä aineita) tai kuljetusluokan 3 vaarallisia aineita tai mitä tahansa näiden yhdistelmää, jos kuljetusluokkaan 2 kuuluvien vaarallisten aineiden kokonaismassa on enintään 500 kg tai kokonaistilavuus enintään 500 l ja mainittujen räjähteiden kokonaisnettomassa on enintään 500 kg. 3. Räjähteitä, joiden luokitustunnus on 1.4G, voidaan kuljettaa samassa ajoneuvossa kuin kuljetusluokkaan 2 kuuluvia helposti syttyviä nesteitä ja helposti syttyviä kaasuja tai kuljetusluokkaan 3 kuuluvia huonosti syttyviä, ei-myrkyllisiä kaasuja tai mitä tahansa näiden yhdistelmää, jos vaarallisten aineiden yhteenlaskettu kokonaismassa on enintään 200 kg tai kokonaistilavuus enintään 200 l ja räjähteiden kokonaisnettomassa on enintään 20 kg. 4. Räjähteitä, joille on annettu UN-tunnusnumero 0106, 0107 tai 0257, voidaan kuljettaa yhdessä sellaisten yhteensopivuusryhmään D, E tai F kuuluvien räjähdysainetta sisältävien esineiden kanssa, joiden osia ne ovat. Tunnusnumeroon UN 0106, 0107 tai 0257 kuuluvien räjähteiden kokonaismäärä saa olla enintään 20 kg. RO-SQ 15.11 Asia: Vaihtoehto oransseille kilville radioaktiivisten aineiden pienten määrien kuljetuksissa pienissä ajoneuvoissa Viittaus direktiivin liitteeseen: 5.3.2 Direktiivin liitteen sisältö: Radioaktiivisia aineita kuljettavat pienet ajoneuvot on varustettava oransseilla kilvillä. Viittaus kansalliseen lainsäädäntöön: Radioactive Material (Road Transport) Regulations 2002 (Radioaktiivisten aineiden maantiekuljetuksista vuonna 2002 annetut säännöt), 5 säännön 4 kohdan d alakohta Kansallisen lainsäädännön sisältö: Sallitaan kaikki tässä prosessissa hyväksytyt poikkeukset. Pyydetty poikkeus on seuraava: 1. Ajoneuvot on joko: a) varustettava kilvillä ADR-määräysten 5.3.2 kohdan sovellettavien sääntöjen mukaisesti; tai b) niissä voi vaihtoehtoisesti olla jäljempänä 2 kohdassa esitettyjen vaatimusten mukainen varoituskyltti, kun kyse on ajoneuvoista, joiden paino on alle 3500 kg ja joissa kuljetetaan alle kymmentä pakkausta, jotka sisältävät poikkeuksen piiriin kuuluvia halkeamiskelvottomia tai halkeamiskelpoisia radioaktiivisia aineita, ja kun näiden pakkausten kuljetusindeksien summa on korkeintaan 3. 2. Edellä 1 kohdassa tarkoitetun varoituskyltin, jonka on oltava näkyvillä ajoneuvossa sen kuljettaessa radioaktiivisia aineita, on täytettävä seuraavat vaatimukset: a) Sen on oltava neliön muotoinen ja leveydeltään vähintään 12 cm. Kaikkien varoituskyltissä käytettyjen kirjainten on oltava mustia, lihavoituja ja selvästi luettavia. Kirjainten on oltava korkopainettuja tai stanssattuja. Sanassa "RADIOACTIVE" käytettyjen suuraakkosten on oltava vähintään 12 mm korkeita, ja kaikkien suuraakkosten on oltava vähintään 5 mm korkeita. b) Sen on oltava tulenkestävä siten, että kyltissä olevat sanat ovat edelleen luettavissa, jos kyltti altistuu tulelle ajoneuvon syttyessä tuleen. c) Sen on oltava tukevasti kiinnitetty ajoneuvoon sellaiseen kohtaan, jossa se on selvästi kuljettajan nähtävissä mutta ei peitä hänen näkyvyyttään tielle, ja sen on oltava esillä ainoastaan silloin kun ajoneuvossa kuljetetaan radioaktiivisia aineita. d) Sen on oltava hyväksytyn muotoinen ja siinä on ilmoitettava nimi, osoite ja puhelinnumero hätätapauksia varten. Huomautuksia: Poikkeusta tarvitaan radioaktiivisten aineiden pienten määrien rajallisissa kuljetuksissa, mikä pääasiassa tarkoittaa radioaktiivisten aineiden yksittäisten potilasannosten kuljettamista paikallisten sairaalayksiköiden välillä, kun käytetään pieniä ajoneuvoja ja jopa pienen oranssin kilven kiinnittäminen on vaikeaa. Kokemus on osoittanut, että oranssien kilpien kiinnittäminen tällaisiin ajoneuvoihin on ongelmallista ja niitä on vaikea pitää kiinnitettyinä tavanomaisissa kuljetusolosuhteissa. Ajoneuvot varustetaan kilvillä, joissa ilmoitetaan pakkausten sisältö ADR-määräysten 5.3.1.5.2 kohdan (ja tavallisesti 5.3.1.7.4 kohdan) mukaisesti sekä yksilöidään selkeästi vaara. Lisäksi selvästi näkyvään paikkaan kiinnitetään tulenkestävä kyltti, jossa annetaan tarvittavat tiedot hätätapauksia varten. Käytännössä annetaan enemmän turvallisuuteen liittyviä tietoja kuin mitä ADR-määräysten 5.3.2 kohdassa vaaditaan. LIITE II JÄSENVALTIOIDEN MYÖNTÄMÄT POIKKEUKSET NIIDEN ALUEELLE RAJATTUIHIN PAIKALLISIIN KULJETUKSIIN BELGIA RO-LT 1.1 Asia: Kuljetukset teollisuuslaitosten välittömässä läheisyydessä, mukaan luettuina kuljetukset yleisillä teillä Viittaus direktiivin liitteeseen: Liitteet A ja B Direktiivin liitteen sisältö: Liitteet A ja B Viittaus kansalliseen lainsäädäntöön: Poikkeukset 2-89, 4-97 ja 2-2000 Kansallisen lainsäädännön sisältö: Poikkeukset koskevat asiakirjoja, kollien varoituslipukkeita ja merkintöjä sekä kuljettajan todistusta. Huomautuksia: Vaarallisia aineita siirretään tuotantotilojen välillä Poikkeus 2-89: yleisen maantien ylittäminen (pakkauksissa olevat kemikaalit) Poikkeus 4-97: etäisyys 2 km (raakarautaharkot, joiden lämpötila on 600 °C) Poikkeus 2-2000: etäisyys noin 500 m (suurpakkaukset, pakkausryhmät II ja III, luokat 3, 5.1, 6.1, 8 ja 9) RO-LT 1.2 Asia: Sellaisten varastosäiliöiden siirtäminen, joita ei ole tarkoitettu kuljetuslaitteiksi Viittaus direktiivin liitteeseen: 1.1.3.2. f Viittaus kansalliseen lainsäädäntöön: Poikkeukset 6-82 ja 2-85 Kansallisen lainsäädännön sisältö: Nimellisesti tyhjien varastosäiliöiden siirtäminen sallitaan puhdistamista tai kunnostusta varten. Huomautuksia: Euroopan komissio on kirjannut poikkeuksen numerolla 7 (6 artiklan 10 kohdan nojalla). RO-LT 1.3 Asia: Kuljettajien kouluttaminen Kolleissa ja säiliöissä kuljetettavien tunnusnumeroihin UN 1202, 1203 ja 1223 kuuluvien aineiden paikalliset kuljetukset (Belgian alueella 75 kilometrin säteellä rekisteröidystä toimipaikasta) Viittaus direktiivin liitteeseen: 8.2 Direktiivin liitteen sisältö: Jäykempi rakenne Rakenne: 1. Koulutuskollit 2. Koulutussäiliö 3. Luokan 1 erikoiskoulutus 4. Luokan 7 erikoiskoulutus Huomautuksia: Tarkoituksena on antaa peruskurssi, jonka päätteeksi suoritetaan koe, jossa rajoitutaan kolleissa ja säiliöissä kuljetettavien tunnusnumeroihin UN 1202, 1203 ja 1223 kuuluvien aineiden kuljettamiseen 75 kilometrin säteellä rekisteröidystä toimipaikasta. Koulutuksen pituuden on vastattava ADR-määräysten vaatimuksia. Viiden vuoden kuluttua kuljettajan on suoritettava täydennyskurssi ja läpäistävä koe. Todistuksessa on maininta "tunnusnumeroihin UN 1202, 1203 ja 1223 kuuluvien aineiden kotimaiset kuljetukset direktiivin 94/55/EY 6 artiklan 9 kohdan mukaisesti". RO-LT 1.4 Asia: Vaarallisten aineiden kuljettaminen säiliöissä polttamalla tapahtuvaa hävittämistä varten Viittaus direktiivin liitteeseen: 3.2 Viittaus kansalliseen lainsäädäntöön: Poikkeus 01-2002 Kansallisen lainsäädännön sisältö: Toisin kuin 3.2 luvussa olevassa taulukossa määrätään, säiliötunnuksella L4BH varustettua säiliökonttia voidaan käyttää säiliötunnuksella L4DH varustetun säiliökontin sijasta, kun kuljetaan tunnusnumeroon UN 3130 kuuluvaa ainetta (veden kanssa reagoiva neste, myrkyllinen, III, n.o.s tietyissä olosuhteissa). Huomautuksia: Tätä säännöstä voidaan soveltaa ainoastaan vaarallisten aineiden kuljetuksiin lyhyillä matkoilla. TANSKA RO-LT 2.1 Asia: UN 1202, 1203, 1223 ja luokka 2 - ei rahtikirjaa Viittaus direktiivin liitteeseen: 5.4.1 Direktiivin liitteen sisältö: Rahtikirja vaaditaan. Viittaus kansalliseen lainsäädäntöön: Bekendtgørelse nr. 729 af 15/08/2001 om vejtransport af farligt gods (/Vaarallisten aineiden tiekuljetuksista 15. elokuuta 2001 annettu hallinnollinen määräys nro 729) Kansallisen lainsäädännön sisältö: Kun kuljetetaan luokkaan 3 kuuluvia mineraaliöljytuotteita, tunnusnumeroihin UN 1202, 1203 ja 1223 kuuluvia aineita sekä luokkaan 2 kuuluvia kaasuja jakelun yhteydessä (tavaroita toimitetaan kahdelle tai useammalle vastaanottajalle ja palautetut tavarat kootaan samalla tavoin), rahtikirjaa ei tarvita, jos kirjallisissa ohjeissa mainitaan ADR-määräyksissä edellytettyjen tietojen lisäksi UN-numero, nimi ja luokka. Huomautuksia: Edellä kuvatun kansallisen poikkeuksen syynä on sellaisten sähköisten laitteiden kehittäminen, joiden avulla esimerkiksi öljy-yhtiöt voivat jatkuvasti välittää asiakkaita koskevia tietoja ajoneuvoille. Koska nämä tiedot eivät ole saatavilla kuljetuksen alussa ja ne välitetään ajoneuvolle kuljetuksen aikana, rahtikirjaa ei voida laatia ennen kuljetuksen alkua. Tällaisia kuljetuksia suoritetaan rajatuilla alueilla. Vastaavaa säännöstä koskeva Tanskan poikkeus on kirjattu 6 artiklan 10 kohdan nojalla. SAKSA RO-LT 3.1 Asia: Rahtikirjassa ei tarvitse ilmoittaa tiettyjä tietoja (n2). Viittaus direktiivin liitteeseen: 5.4.1.1.1 Direktiivin liitteen sisältö: Rahtikirjan sisältö Viittaus kansalliseen lainsäädäntöön: GGAV - Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 55 (Asetus vaarallisten aineiden kuljettamista koskeviin määräyksiin tehtävistä poikkeuksista, poikkeus nro 55) Kansallisen lainsäädännön sisältö: Koskee kaikkia luokkia lukuun ottamatta luokkia 1 (paitsi 1.4S), 5.2 ja 7: Rahtikirjassa ei tarvitse ilmoittaa: a) vastaanottajaa, kun on kyse paikallisista jakelukuljetuksista (lukuun ottamatta täysiä kuormia ja kuljetuksia, joita suoritetaan tietyillä reiteillä) b) kollien määrää ja tyyppiä, jos 1.1.3.6 kohtaa ei sovelleta ja jos ajoneuvo on liitteiden A ja B kaikkien säännösten mukainen; c) tyhjien puhdistamattomien säiliöiden osalta riittää viimeisen kuorman rahtikirja. Huomautuksia: Kaikkien säännösten soveltaminen ei olisi käytännöllistä tällaisissa kuljetuksissa. Euroopan komissio on kirjannut poikkeuksen numerolla 22 (6 artiklan 10 kohdan nojalla). KREIKKA RO-LT 4.1 Asia: Poikkeus ennen 31. joulukuuta 2001 rekisteröityjen kiinteiden säiliöiden (säiliöajoneuvojen) turvallisuusvaatimuksiin tiettyjen vaarallisten aineiden luokkien paikallisia kuljetuksia tai pieniä määriä varten Viittaus direktiivin liitteeseen: 1.6.3.6, 6.8.2.4.2, 6.8.2.4.3, 6.8.2.4.4, 6.8.2.4.5, 6.8.2.1.17-6.8.2.1.22, 6.8.2.1.28, 6.8.2.2, 6.8.2.2.1, 6.8.2.2.2 Direktiivin liitteen sisältö: Rakennetta, varusteita, tyyppihyväksyntää, tarkastuksia ja testausta koskevat vaatimukset sekä merkintävaatimukset kiinteille säiliöille (säiliöajoneuvoille), irrotettaville säiliöille, säiliökonteille ja säiliövaihtokoreille, joiden säiliöt on valmistettu metallista, sekä monisäiliöajoneuvoille ja monielementtikaasusäiliöille (MEGC) Viittaus kansalliseen lainsäädäntöön: Τεχνικές Προδιαγραφές κατασκευής, εξοπλισμού και ελέγχων των δεξαμενών μεταφοράς συγκεκριμένων κατηγοριών επικινδύνων εμπορευμάτων για σταθερές δεξαμενές (οχήματα-δεξαμενές), αποσυναρμολογούμενες δεξαμενές που βρίσκονται σε κυκλοφορία (/Liikenteessä olevien kiinteiden säiliöiden (säiliöajoneuvojen) ja irrotettavien säiliöiden rakennetta, varusteita, tarkastuksia ja testausta koskevat vaatimukset tiettyjä vaarallisten aineiden luokkia varten) Kansallisen lainsäädännön sisältö: Siirtymäsäännös: Kiinteitä säiliöitä (säiliöajoneuvoja), irrotettavia säiliöitä ja säiliökontteja, jotka on ensimmäisen kerran rekisteröity Kreikassa 1. tammikuuta 1985 ja 31. joulukuuta 2001 välisenä aikana, saa käyttää 31. joulukuuta 2010 saakka. Tämä siirtymäsäännös koskee ajoneuvoja, joita käytetään seuraavien vaarallisten aineiden kuljetuksiin: UN 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 ja 3257. Kuljetusten on koskettava pieniä määriä tai niiden on oltava paikallisia kuljetuksia edellä mainittuna ajanjaksona rekisteröidyillä ajoneuvoilla. Siirtymäkautta sovelletaan säiliöajoneuvoihin, jotka vastaavat seuraavia vaatimuksia: 1. ADR-määräysten tarkastuksia ja testejä koskevat vaatimukset 6.8.2.4.2, 6.8.2.4.3, 6.8.2.4.4, 6.8.2.4.5 (ADR 1999: 211151, 211152, 211153, 211154). 2. Rakenneteräksestä valmistetun säiliön seinämän paksuuden on oltava vähintään 3 mm säiliöissä, joiden tilavuus on enintään 3500 litraa, ja 4 mm säiliöissä, joiden tilavuus on enintään 6000 litraa, väliseinien tyypistä tai paksuudesta riippumatta. 3. Jos käytetään alumiinia tai muita metalleja, säiliöiden on täytettävä seinämän paksuutta ja muita teknisiä eritelmiä koskevat vaatimukset, jotka on esitetty sen maan kansallisten viranomaisten hyväksymissä teknisissä piirustuksissa, jossa säiliöt on alunperin rekisteröity. Jos teknisiä piirustuksia ei ole, säiliöiden on täytettävä 6.8.2.1.17 kohdan (211127) vaatimukset. 4. Säiliöiden on täytettävä seuraavien reunanumeroiden tai kohtien vaatimukset: 211128, 6.8.2.1.28 (211129), 6.8.2.2, 6.8.2.2.1 ja 6.8.2.2.2 (211130, 211131). Tarkemmin sanottuna säiliöajoneuvoja, joiden paino on alle 4 tonnia, joita käytetään pelkästään kaasuöljyn (UN 1202) paikallisiin kuljetuksiin, jotka on rekisteröity ensimmäistä kertaa ennen 31. joulukuuta 2002 ja joiden säiliön seinämän paksuus on alle 3 mm, saa käyttää ainoastaan, jos ne muutetaan reunanumeron 211127 (5)b4 kohdan (6.8.2.1.20 kohdan) mukaisesti. RO-LT 4.2 Asia: Poikkeus perusajoneuvon rakennetta koskeviin vaatimuksiin vaarallisten aineiden paikallisiin kuljetuksiin tarkoitetuille ajoneuvoille, jotka on rekisteröity ensimmäistä kertaa ennen 31. joulukuuta 2001 Viittaus direktiivin liitteeseen: ADR 2001: 9.2, 9.2.3.2, 9.2.3.3 Direktiivin liitteen sisältö: Perusajoneuvon rakennetta koskevat vaatimukset Viittaus kansalliseen lainsäädäntöön: Τεχνικές Προδιαγραφές ήδη κυκλοφορούντων οχημάτων που διενεργούν εθνικές μεταφορές ορισμένων κατηγοριών επικινδύνων εμπορευμάτων (/Tiettyjen vaarallisten aineiden luokkien paikallisiin kuljetuksiin tarkoitettuja, jo käytössä olevia ajoneuvoja koskevat tekniset vaatimukset) Kansallisen lainsäädännön sisältö: Poikkeusta sovelletaan ajoneuvoihin, jotka on tarkoitettu vaarallisten aineiden paikallisiin kuljetuksiin (luokat UN 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 ja 3257) ja jotka on rekisteröity ensimmäisen kerran ennen 31. joulukuuta 2001. Edellä mainittujen ajoneuvojen on täytettävä direktiivin 94/55/EY liitteessä B olevan 9 luvun (9.2.1-9.2.6 kohdan) vaatimukset seuraavin poikkeuksin. Kohdan 9.2.3.2 vaatimuksia on noudatettava ainoastaan silloin, kun ajoneuvossa on sen valmistajan asentama lukkiutumaton jarrujärjestelmä, ja ajoneuvoihin on asennettava 9.2.3.3.1 kohdassa määritelty lisäjarrujärjestelmä, mutta niiden ei tarvitse välttämättä täyttää 9.2.3.3.2 ja 9.2.3.3.3 kohdan vaatimuksia. Ajopiirturin sähkönsyötössä on käytettävä suoraan akkuun kytkettyä turvajohdinta (reunanumero 220514), ja teliakselin nostoon tarkoitetun laitteen sähkövarusteet on asennettava paikkaan, johon ajoneuvon valmistaja on ne alunperin asentanut, ja ne on suojattava asianmukaiseen tiiviiseen koteloon (reunanumero 220517). Lämmitysöljyn (UN 1202) paikallisiin kuljetuksiin tarkoitettujen erityisten säiliöajoneuvojen, joiden enimmäispaino on alle 4 tonnia, on täytettävä 9.2.2.3, 9.2.2.6, 9.2.4.3 ja 9.2.4.5 kohdan vaatimukset, muttei välttämättä muita vaatimuksia. Huomautuksia: Edellä tarkoitettujen ajoneuvojen lukumäärä on pieni jo rekisteröityjen ajoneuvojen kokonaismäärään verrattuna ja lisäksi ne on tarkoitettu ainoastaan paikallisiin kuljetuksiin. Pyydetyn poikkeuksen muoto, kyseessä olevan ajoneuvokannan koko ja kuljetettavien aineiden tyyppi eivät aiheuta liikenneturvallisuuteen liittyviä ongelmia. RANSKA RO-LT 6.1 Asia: Merirahtikirjaa voidaan käyttää rahtikirjana aluksen purkamisen jälkeen tehtävillä lyhyillä matkoilla. Viittaus direktiivin liitteeseen: 5.4.1 Direktiivin liitteen sisältö: Vaarallisten aineiden kuljetuksissa rahtikirjana käytettävässä asiakirjassa ilmoitettavat tiedot Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (/Vaarallisten aineiden tiekuljetuksista 1. kesäkuuta 2001 annettu asetus, "ADR-asetus"), 23 artiklan 4 kohta Kansallisen lainsäädännön sisältö: Merirahtikirjaa käytetään rahtikirjana 15 kilometrin säteellä satamasta. RO-LT 6.2 Asia: Luokan 1 esineiden kuljettaminen yhdessä muihin luokkiin kuuluvien vaarallisten aineiden kanssa (91) Viittaus direktiivin liitteeseen: 7.5.2.1 Direktiivin liitteen sisältö: Erilaisilla vaaralipukkeilla varustettuja kolleja ei saa kuormata yhteen. Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (/Vaarallisten aineiden tiekuljetuksista 1. kesäkuuta 2001 annettu asetus, "ADR-asetus") - 26 artikla Kansallisen lainsäädännön sisältö: Yksinkertaisia sytyttimiä tai koottuja sytytysvälineitä ja luokkaan 1 kuulumattomia tavaroita voidaan kuormata yhteen tietyin edellytyksin ja enintään 200 kilometrin matkoja varten Ranskassa. RO-LT 6.3 Asia: Kiinteiden nestekaasun varastosäiliöiden kuljettaminen (18) Viittaus direktiivin liitteeseen: Liitteet A ja B Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (/Vaarallisten aineiden tiekuljetuksista 1. kesäkuuta 2001 annettu asetus, "ADR-asetus") - 30 artikla Kansallisen lainsäädännön sisältö: Kiinteiden nestekaasun varastosäiliöiden kuljettamiseen sovelletaan erityissääntöjä. Poikkeusta sovelletaan ainoastaan lyhyillä matkoilla. RO-LT 6.4 Asia: Kuljettajien koulutusta ja maatalouskuljetuksissa (lyhyillä matkoilla) käytettävien ajoneuvojen hyväksymistä koskevat erityisvaatimukset Viittaus direktiivin liitteeseen: Liitteet A ja B - säiliölaitteet ja kuljettajien koulutus Direktiivin liitteen sisältö: 6.8.3.2 (säiliölaitteet) 8.2.1 ja 8.2.2 (kuljettajien koulutus) Viittaus kansalliseen lainsäädäntöön: Arrêté du 1er juin 2001 relatif au transport de marchandises dangereuses par route (/Vaarallisten aineiden tiekuljetuksista 1. kesäkuuta 2001 annettu asetus, "ADR-asetus"), 29 artiklan 2 kohta, liite D4 Kansallisen lainsäädännön sisältö: Ajoneuvojen hyväksyntää koskevat erityismääräykset Kuljettajien erityiskoulutus Alankomaat RO-LT 10.1 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 1.1.3.6; 3.3; 4.1.4; 4.1.6; 4.1.8; 4.1.10; 5.2.2; 5.4.0; 5.4.1; 5.4.3; 7.5.4; 7.5.7; 8.1.2.1, a ja b alakohta; 8.1.5, c alakohta; 8.3.6. Direktiivin liitteen sisältö: 1.1.3.6: Kuljetusyksikössä kuljettaviin määriin liittyvät poikkeukset 3.3: Tiettyihin aineisiin tai esineisiin sovellettavat erityissäännökset 4.1.4: Luettelo pakkausohjeista; 4.1.6: Luokan 2 aineita koskevat erityiset pakkausmääräykset; 4.1.8: Tartuntavaarallisia aineita koskevat erityiset pakkausmääräykset; 4.1.10: Kokoomapakkauksia koskevat erityisvaatimukset 5.2.2: Kollien varoituslipukkeet; 5.4.0: ADR-määräysten mukaisesti kuljetettavien aineiden mukana on oltava soveltuvin osin tässä luvussa määrätyt asiakirjat, ellei poikkeusta ole myönnetty 1.1.3.1-1.1.3.5 kohdan mukaisesti; 5.4.1: Vaarallisten aineiden rahtikirja ja siihen liittyvät tiedot; 5.4.3: Kirjalliset ohjeet 7.5.4: Elintarvikkeiden, kulutustavaroiden ja rehujen suojaaminen; 7.5.7: Käsittely ja varastointi 8.1.2.1: Lakisääteisten asiakirjojen lisäksi kuljetusyksikössä on oltava myös seuraavat asiakirjat: a) 5.4.1 kohdassa tarkoitettu rahtikirja, joka kattaa kaikki kuljetettavat vaaralliset aineet sekä tarvittaessa 5.4.2 kohdassa tarkoitettu kontin kuormaustodistus; b) 5.4.3 kohdassa tarkoitetut kirjalliset ohjeet, jotka koskevat kaikkia kuljetettavia vaarallisia aineita; 8.1.5: Kussakin vaarallisia aineita kuljettavassa kuljetusyksikössä on oltava: c) varusteet, jotka mahdollistavat 5.4.3 kohdassa tarkoitetuissa kirjallisissa ohjeissa kuvattujen täydentävien ja erityistoimenpiteiden toteuttamisen; 8.3.6: Moottorin jättäminen käyntiin lastaamisen ja purkamisen aikana. Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 3 artikla Kansallisen lainsäädännön sisältö: 3 artikla Seuraavia ADR-määräysten kohtia ei sovelleta: a. 1.1.3.6; b. 3.3; c. 4.1.4; 4.1.6; 4.1.8; 4.1.10; d. 5.2.2; 5.4.0; 5.4.1; 5.4.3; e. 7.5.4; 7.5.7; f. 8.1.2.1, a ja b alakohta; 8.1.5, c alakohta; 8.3.6. Huomautuksia: Järjestelmä on suunniteltu siten, että yksityiset kansalaiset voivat tuoda yhteen paikkaan pieniä määriä kemikaalijätettä. Järjestelmää sovelletaan aineiden jäämiin, kuten väriainejätteisiin. Vaaran tasoa minimoidaan kuljetusmuodon valinnalla, johon sisältyy muun muassa erityisten kuljetusyksiköiden käyttäminen ja selvästi näkyvillä olevat tupakointikieltokyltit. Koska kuljetettavat määrät ovat pieniä ja pakkaukset erityislaatuisia, tässä artiklassa annetaan vapautus useiden ADR-määräysten osien noudattamisesta. Järjestelmässä on määrätty täydentävistä toimenpiteistä. RO-LT 10.2 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 1.1.3.6 Direktiivin liitteen sisältö: Kuljetusyksikössä kuljettaviin määriin liittyvät poikkeukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 10 artiklan a alakohta ja 16 artiklan b alakohta Kansallisen lainsäädännön sisältö: 10 artiklan a alakohta: Todistus kuljettajan ammatillisesta pätevyydestä ja 16 artiklan 1 kohdan b alakohdassa tarkoitettu ilmoitus ovat molemmat ajoneuvon mukana; 16 artiklan b alakohta: Ajoneuvon kuljettajalla on CCV:n (Kuljettajien todistuslautakunta) myöntämä pätevyystodistus vaarallisten jätteiden kuljettamista varten. Huomautuksia: Koska kuljetettavat kotitalouksien vaaralliset jätteet voivat olla hyvin monenlaisia, kuljetuksen suorittajalla on oltava todistus ammatillisesta pätevyydestä huolimatta siitä, että kuljettavat jätemäärät ovat pieniä. Lisävaatimuksena on se, että kuljetuksen suorittajalle on myönnetty vaarallisten jätteiden kuljettamista koskeva pätevyystodistus. Tällä tavalla pyritään varmistamaan, ettei kuljetuksen suorittaja esimerkiksi pakkaa happoja ja emäksiä yhteen ja että hän tietää kuinka toimia vaaratilanteissa. RO-LT 10.3 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 1.1.3.6 Direktiivin liitteen sisältö: Kuljetusyksikössä kuljettaviin määriin liittyvät poikkeukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 10 b artikla Kansallisen lainsäädännön sisältö: 10 b artikla Ajoneuvossa on oltava mukana kirjalliset ohjeet ja järjestelmän perustamisesta annetun säädöksen liitteen mukaisesti kootut tiedot. Huomautuksia: Koska järjestelmässä ei voida poiketa ADR-määräysten 1.1.3.6 kohdasta, kirjallisten ohjeiden on oltava myös pienten määrien mukana. Tämä on katsottu tarpeelliseksi, koska kuljetettavat vaaralliset jätteet voivat olla hyvin monenlaisia, eivätkä jätteitä kuljetettavaksi antavat henkilöt (yksityiset kansalaiset) tunne niihin liittyvän vaaran tasoa. RO-LT 10.4 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 6.1 Direktiivin liitteen sisältö: Pakkausten rakentamista ja testausta koskevat vaatimukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 6 artikla. Kansallisen lainsäädännön sisältö: 6 artikla 1. Kotitalouksien vaaralliset jätteet annettaan kuljettavaksi ilmatiiviisti suljetussa pakkauksessa, joka soveltuu kyseiselle aineelle, ja: a) luokkaan 6.2 kuuluvien esineiden osalta: pakkauksen on oltava sellainen, ettei se voi aiheuttaa vammoja kuljettavaksi tuotaessa; b) teollista alkuperää olevien kotitalouksien vaarallisten jätteiden osalta: laatikko, jonka tilavuus on enintään 60 litraa ja jossa jäteaineet on eroteltu vaaraluokan mukaan (kiloa laatikkoa kohden). 2. Pakkauksen on oltava ulkopuolelta puhdas kotitalouksien vaarallisista jätteistä. 3. Pakkauksessa on ilmoitettava aineen nimi. 4. Kuhunkin keräykseen hyväksytään ainoastaan yksi 1 kohdan b alakohdassa tarkoitettu laatikko. Huomautuksia: Tämä artikla seuraa 3 artiklasta, jossa todetaan, ettei ADR-määräysten tiettyjä osia sovelleta. Tässä järjestelmässä ei tarvita ADR-määräysten 6.1 kohdan mukaisia hyväksyttyjä pakkauksia. Tämä johtuu kuljetettavien vaarallisten aineiden pienistä määristä. Sen sijaan artiklassa vahvistetaan joukko sääntöjä muun muassa siitä, että vaaralliset aineet on toimitettava tiiviisti suljetuissa astioissa vuotojen estämiseksi. RO-LT 10.5 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 6.1 Direktiivin liitteen sisältö: Pakkausten rakentamista ja testausta koskevat vaatimukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 7 artiklan 2 kohta. Kansallisen lainsäädännön sisältö: 7 artiklan 2 kohta Ajoneuvossa on oltava lastitila, joka on erotettu kuljettajan tilasta paksulla yhtenäisellä seinällä, tai vaihtoehtoisesti lastitila, joka ei ole erottamaton osa ajoneuvoa. Huomautuksia: Tässä järjestelmässä ei tarvita ADR-määräysten 6.1 kohdan mukaisia hyväksyttyjä pakkauksia. Tämä johtuu kuljetettavien vaarallisten aineiden pienistä määristä. Tästä syystä tässä artiklassa säädetään lisävaatimuksista, joiden tarkoituksena on estää myrkyllisten kaasujen vuotaminen kuljettajan tilaan. RO-LT 10.6 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 6.1 Direktiivin liitteen sisältö: Pakkausten rakentamista ja testausta koskevat vaatimukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 8 artiklan 1 kohta Kansallisen lainsäädännön sisältö: 8 artiklan 1 kohta Suljetun ajoneuvon lastitilan päällä on oltava jatkuvatoiminen tuuletin, jonka alapuolella on tuuletusaukot. Huomautuksia: Tässä järjestelmässä ei tarvita ADR-määräysten 6.1 kohdan mukaisia hyväksyttyjä pakkauksia. Tämä johtuu kuljetettavien vaarallisten aineiden pienistä määristä. Tästä syystä tässä artiklassa säädetään lisävaatimuksista, joiden tarkoituksena on estää myrkyllisten kaasujen kertyminen lastitilaan. RO-LT 10.7 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 6.1 Direktiivin liitteen sisältö: Pakkausten rakentamista ja testausta koskevat vaatimukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 9 artiklan 1-3 kohta Kansallisen lainsäädännön sisältö: 9 artikla 1. Ajoneuvo on varustettava yksiköillä, jotka on kuljetuksen aikana a) suojattu vahingossa tapahtuvalta siirtymiseltä; ja b) suljettu kannella ja suojattu vahingossa tapahtuvalta avautumiselta. 2. 1 kohdan b alakohtaa ei sovelleta keräystä varten suoritettavissa siirtymäkuljetuksissa tai silloin, kun ajoneuvo on pysäköitynä keräysreitillään. 3. Ajoneuvoon on varattava riittävä suuri järjestelyalue, jotta kotitalouksien vaaralliset jätteet voidaan lajitella ja pakata eri yksiköihin. Huomautuksia: Tässä järjestelmässä ei tarvita ADR-määräysten 6.1 kohdan mukaisia hyväksyttyjä pakkauksia. Tämä johtuu kuljetettavien vaarallisten aineiden pienistä määristä. Tässä artiklassa pyritään takaaman pakkausten varastointiyksiköiden avulla kunkin vaarallisten aineiden luokan asianmukainen varastointimenetelmä. RO-LT 10.8 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 6.1 Direktiivin liitteen sisältö: Pakkausten rakentamista ja testausta koskevat vaatimukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 14 artikla. Kansallisen lainsäädännön sisältö: 14 artikla 1. Kotitalouksien vaarallisia jätteitä kuljetetaan ainoastaan keräysastioissa. 2. Kunkin luokan aineille ja esineille on oltava erillinen astia. 3. Luokan 8 aineille ja esineille on oltava erilliset astiat hapoille, emäksille ja akuille. 4. Suihkepullot voidaan pakata suljettaviin pahvilaatikoihin sillä edellytyksellä, että näitä laatikoita kuljetetaan 9 artiklan 1 kohdan mukaisesti. 5. Jos on kerätty luokan 2 sammuttimia, ne voidaan pakata samaan astiaan sellaisten suihkepullojen kanssa, joita ei ole pakattu pahvilaatikoihin. 6. Poiketen siitä, mitä 9 artiklan 1 kohdassa säädetään, akkujen kuljetusastiassa ei tarvitse olla kantta, jos akut on asetettu astiaan siten, että akkujen kaikki aukot on suljettu ja ne on suunnattu ylöspäin. Huomautuksia: Tämä artikla seuraa 3 artiklasta, jossa todetaan, ettei ADR-määräysten tiettyjä osia sovelleta. Tässä järjestelmässä ei tarvita ADR-määräysten 6.1 kohdan mukaisia hyväksyttyjä pakkauksia. Tässä artiklassa vahvistetaan vaatimukset kotitalouksien vaarallisten jätteiden tilapäisessä säilytyksessä käytettäville astioille. RO-LT 10.9 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 6.1 Direktiivin liitteen sisältö: Pakkausten rakentamista ja testausta koskevat vaatimukset Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 15 artikla. Kansallisen lainsäädännön sisältö: 15 artikla 1. Keräysastiat tai suihkepullojen kuljetukseen tarkoitetut on merkittävä selvästi seuraavasti: a) pahvilaatikoihin kerätyt luokan 2 suihkepullot: sana "SPUITBUSSEN" (suihkepulloja); b) luokan 2 sammuttimet ja suihkepullot: lipuke nro 2.2; c) luokan 3 sammuttimet ja suihkepullot: lipuke nro 3; d) luokan 4.1 maalijäte: lipuke nro 4.1; e) luokan 6.1 myrkylliset aineet: lipuke nro 6.1; f) luokan 6.2 esineet: lipuke nro 6.2; g) luokan 8 syövyttävät aineet ja esineet: lipuke nro 8; ja lisäksi: (1) emäksiset aineet: sana "BASEN" (emäkset) (2) happamat aineet: sana "ZUREN" (hapot) (3) akut: sana "ACCUS" (akut). 2. Samojen lipukkeiden ja merkintöjen on oltava selvästi näkyvillä ajoneuvossa olevissa suljettavissa tiloissa, joihin keräysastiat asetetaan. Huomautuksia: Tämä artikla seuraa 3 artiklasta, jossa todetaan, ettei ADR-määräysten tiettyjä osia sovelleta. Tässä järjestelmässä ei tarvita ADR-määräysten 6.1 kohdan mukaisia hyväksyttyjä pakkauksia. Tässä artiklassa vahvistetaan vaatimukset kotitalouksien vaarallisten jätteiden tilapäisessä säilytyksessä käytettävien astioiden tunnistamista varten. RO-LT 10.10 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 7.5.4 Direktiivin liitteen sisältö: Elintarvikkeiden, kulutustavaroiden ja rehujen suojaaminen Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 13 artikla. Kansallisen lainsäädännön sisältö: 13 artikla 1. Elintarvikkeiden ja rehujen kuljettaminen yhtä aikaa kotitalouksien vaarallisten jätteiden kanssa on kielletty. 2. Ajoneuvon on oltava pysäköitynä keräyksen aikana. 3. Ajoneuvossa on oltava keltainen vilkkuvalo sen liikkuessa tai ollessa pysäköitynä keräystä varten. 4. Kun keräystä suoritetaan tätä tarkoitusta varten määrätyssä paikassa, moottorin on oltava sammutettuna, ja vilkkuvalo voidaan 3 kohdasta poiketen kääntää pois päältä. Huomautuksia: ADR-määräysten 7.5.4 kohdassa esitetty kieltoa on tässä laajennettu, koska kuljetettavia aineita on niin monenlaisia, että kuormassa on lähes aina luokan 6.1 aineita. RO-LT 10.11 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 7.5.9 Direktiivin liitteen sisältö: Tupakointikielto Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 9 artiklan 4 kohta. Kansallisen lainsäädännön sisältö: 9 artikla 4. Ajoneuvon sivuilla ja takaosassa on oltava selvästi näkyvät tupakointikieltokyltit. Huomautuksia: Koska tässä järjestelmässä vaarallisia aineita tuovat kuljetettavaksi yksityiset kansalaiset, 9 artiklan 4 kohdassa määrätään, että tupakointikieltokylttien on oltava selvästi näkyvillä. RO-LT 10.12 Asia: Vuonna 2002 käyttöön otettu järjestelmä kotitalouksien vaarallisten jätteiden kuljetusta varten Viittaus direktiivin liitteeseen: 8.1.5 Direktiivin liitteen sisältö: Erityyppiset varusteet Kaikissa vaarallisia aineita kuljettavissa ajoneuvoissa on oltava: a) kutakin ajoneuvoa kohti vähintään yksi pyöräkiila, jonka koko on riittävä ajoneuvon massaan ja renkaiden halkaisijaan nähden; b) 5.4.3 kohdassa tarkoitetuissa turvallisuusohjeissa mainittujen yleisten toimenpiteiden toteuttamiseksi tarvittavat varusteet, erityisesti: - kaksi erillistä pystyssä seisovaa varoitusmerkkiä (esimerkiksi heijastavat keilat, varoituskolmiot tai ajoneuvon sähköjärjestelmästä riippumattomat keltaiset vilkkuvalot); - laadukas suojatakki tai varoitusvaatetus (esimerkiksi eurooppalaisen standardin EN 471 mukainen) kullekin miehistön jäsenelle; - taskulamppu (katso myös 8.3.4 kohta) kullekin miehistön jäsenelle; - lisävaatimuksen S7 mukaiset hengityssuojaimet (katso 8.5 kohta), jos tätä lisävaatimusta sovelletaan 3.2 kohdan taulukossa A olevan sarakkeen 19 merkintöjen mukaan; c) 5.4.3 kohdassa tarkoitetuissa kirjallisissa ohjeissa mainittujen lisä- tai erityistoimenpiteiden toteuttamiseksi tarvittavat varusteet. Viittaus kansalliseen lainsäädäntöön: Regeling vervoer huishoudelijk gevaarlijk afval 2002 (/Kotitalouksien vaarallisten jätteiden kuljetusta koskeva järjestelmä, 2002), 11 artikla Kansallisen lainsäädännön sisältö: 11 artikla Ajoneuvossa on oltava kunkin miehistön jäsenen ulottuvilla turvapakkaus, joka sisältää: a. tiiviit suojalasit; b. hengityssuojaimen; c. haponkestävät haalarit tai esiliinan; d. synteettiset kumihanskat; e. haponkestävät saappaat tai turvakengät; ja f. tislattua vettä sisältävän silmähuuhtelupullon. Huomautuksia: Koska kuljetettavat vaaralliset aineet voivat olla hyvin monenlaisia, pakollisista turvavarusteista on annettu lisävaatimuksia, jotka ovat tiukempia kuin ADR-määräysten 8.1.5 kohdassa. RUOTSI RO-LT 14.1 Asia: Vaarallisten jätteiden kuljettaminen ongelmajätelaitoksiin Viittaus direktiivin liitteeseen: Osat 2, 5.2 ja 6.1 Direktiivin liitteen sisältö: Luokitus, merkinnät ja varoituslipukkeet sekä pakkausten rakentamista ja testausta koskevat vaatimukset Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Säädöksessä on yksinkertaistetut luokitusperusteet, lievemmät pakkausten rakentamista ja testausta koskevat vaatimukset sekä lipukkeita ja merkintöjä koskevat muutetut vaatimukset. Sen sijaan, että vaaralliset jätteet luokiteltaisiin ADR-määräysten mukaisesti, ne luokitellaan eri jäteryhmiin. Kuhunkin jäteryhmään sisältyy aineita, jotka ADR-määräysten mukaisesti voidaan pakata yhteen (yhteenkuormaus). Kuhunkin kolliin on UN-numeron sijaan merkittävä asianmukainen jäteryhmän koodi. Huomautuksia: Näitä säännöksiä voidaan soveltaa ainoastaan vaarallisten jätteiden kuljettamiseen julkisista kierrätyskeskuksista ongelmajätelaitoksiin. RO-LT 14.2 Asia: Lähettäjän nimi ja osoite rahtikirjassa Viittaus direktiivin liitteeseen: 5.4.1.1 Direktiivin liitteen sisältö: Yleiset tiedot, joiden edellytetään olevan rahtikirjassa Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Kansallisen lainsäädännön mukaan lähettäjän nimeä ja osoitetta ei tarvita, jos tyhjiä puhdistamattomia pakkauksia palautetaan osana jakelujärjestelmää. Huomautuksia: Tyhjät puhdistamattomat pakkaukset, jotka palautetaan, sisältävät useimmiten vielä pieniä määriä vaarallisia aineita. Tätä poikkeusta käytetään pääasiassa teollisuudessa, kun tyhjiä puhdistamattomia kaasuastioita palautetaan täysiä astioita vastaan. RO-LT 14.3 Asia: Vaarallisten aineiden kuljetukset teollisuuslaitosten läheisyydessä, mukaan luettuina kuljetukset yleisillä teillä laitoksen eri osien välillä Viittaus direktiivin liitteeseen: Liitteet A ja B Direktiivin liitteen sisältö: Vaarallisten aineiden kuljetuksia yleisillä teillä koskevat vaatimukset Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Kuljetukset teollisuuslaitosten läheisyydessä, mukaan luettuina kuljetukset yleisillä teillä laitoksen eri osien välillä. Poikkeus koskee kollien varoituslipukkeita ja merkintöjä, rahtikirjoja, kuljettajan todistusta sekä osan 9 mukaista hyväksymistodistusta. Huomautuksia: On olemassa lukuisia tilanteita, joissa vaarallisia aineita siirretään yleisen tien eri puolilla sijaitsevien tuotantotilojen välillä. Tällaiset kuljetukset eivät ole vaarallisten aineiden kuljetuksia yksityisteillä, ja niihin pitäisi sen vuoksi soveltaa asianmukaisia vaatimuksia. Vertaa myös direktiivin 96/49/EY 6 artiklan 14 kohta. RO-LT 14.4 Asia: Viranomaisten takavarikoimien vaarallisten aineiden kuljetukset Viittaus direktiivin liitteeseen: Liitteet A ja B Direktiivin liitteen sisältö: Vaarallisten aineiden tiekuljetuksia koskevat vaatimukset Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Poikkeukset määräyksistä voidaan sallia, jos niiden syynä on työntekijöiden suojelu, purkamiseen liittyvät vaarat, aineiden käyttäminen todisteina jne. Poikkeukset määräyksistä sallitaan ainoastaan siinä tapauksessa, että tavanomaisissa kuljetusolosuhteissa saavutetaan tyydyttävä turvallisuustaso. Huomautuksia: Näitä poikkeuksia voivat soveltaa ainoastaan viranomaiset, jotka ovat takavarikoineet vaarallisia aineita. Poikkeus on tarkoitettu paikallisiin kuljetuksiin. Kyseessä voi olla esimerkiksi poliisin takavarikoimien räjähteiden tai varastetun omaisuuden kuljettaminen. Tämäntyyppiset tavarat ovat ongelmallisia, koska niiden luokituksesta ei voi koskaan olla varma. Lisäksi tavaroita ei useinkaan ole pakattu ADR-määräysten mukaisesti eikä niissä ole määräysten mukaisia merkintöjä tai varoituslipukkeita. Poliisi tekee vuosittain useita satoja tällaisia kuljetuksia. Salakuljetettu alkoholi on puolestaan kuljetettava takavarikointipaikalta tullivarastoon ja sieltä edelleen hävitettäväksi. Nämä paikat voivat sijaita varsin kaukana toisistaan. Sallitut poikkeukset ovat seuraavat: a) jokaista pakkausta ei tarvitse merkitä; ja b) hyväksyttyjä pakkauksia ei tarvitse käyttää. Jokainen tällaisia pakkauksia sisältävä lava on kuitenkin merkittävä asianmukaisesti. Kaikkia muita vaatimuksia on noudatettava. Kunakin vuonna tehdään noin 20 tällaista kuljetusta. RO-LT 14.5 Asia: Vaarallisten aineiden kuljettaminen satamissa ja niiden läheisyydessä Viittaus direktiivin liitteeseen: 8.1.2, 8.1.5 ja 9.1.2 Direktiivin liitteen sisältö: Kuljetusyksikössä kuljetettavat asiakirjat; jokaisen vaarallisia aineita kuljettavan kuljetusyksikön on oltava varustettu erityislaitteilla; ajoneuvojen hyväksyntä. Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Asiakirjoja (kuljettajan todistusta lukuun ottamatta) ei tarvitse kuljettaa kuljetusyksikön mukana. Kuljetusyksikön ei tarvitse olla varustettu 8.1.5 kohdassa määritellyillä laitteilla. Traktorit eivät tarvitse hyväksymistodistusta. Huomautuksia: Vertaa direktiivin 96/49/EY 6 artiklan 14 kohta RO-LT 14.6 Asia: Tarkastajien ADR-koulutustodistus Viittaus direktiivin liitteeseen: 8.2.1 Direktiivin liitteen sisältö: Ajoneuvojen kuljettajien on osallistuttava koulutukseen. Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Ajoneuvojen vuosikatsastuksia suorittavien tarkastajien ei tarvitse osallistua 8.2 luvussa mainituille kursseille eikä heillä tarvitse olla ADR-koulutustodistusta. Huomautuksia: Joissain tapauksissa katsastuksessa testattavissa ajoneuvoissa saattaa olla kuormana vaarallisia aineita, esimerkiksi tyhjiä puhdistamattomia säiliöitä. Luvun 1.3 ja 8.2.3 kohdan vaatimuksia sovelletaan kuitenkin edelleen. RO-LT 14.7 Asia: Säiliöissä kuljetettavien tunnusnumeroihin UN 1202, 1203 ja 1223 kuuluvien aineiden paikallinen jakelu Viittaus direktiivin liitteeseen: 5.4.1.1.6 ja 5.4.1.4.1 Direktiivin liitteen sisältö: Tyhjien puhdistamattomien säiliöiden ja säiliökonttien kuvauksen on oltava 5.4.1.1.6 kohdan mukainen. Jos vastaanottajia on useita, niiden nimet ja osoitteet voidaan ilmoittaa muissa asiakirjoissa. Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Tyhjiä puhdistamattomia säiliöitä tai säiliökontteja ei tarvitse kuvata rahtikirjassa 5.4.1.1.6 kohdan mukaisesti, jos aineen määräksi on lastaussuunnitelmassa merkitty nolla. Vastaanottajien nimiä ja osoitteita ei tarvitse mainita ajoneuvon mukana seuraavissa asiakirjoissa. RO-LT 14.8 Asia: Sellaisten tyhjien puhdistamattomien varastosäiliöiden kuljettaminen, joita ei ole tarkoitettu kuljetuslaitteiksi Viittaus direktiivin liitteeseen: 5.4.1.1.1, 6.8 ja 8.2.2.8.1 Direktiivin liitteen sisältö: Rahtikirja, säiliöiden rakentamista, testausta jne. koskevat vaatimukset sekä kuljettajan todistus Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Tunnusnumeroihin UN 1202, 1203, 1223 ja 1965 kuuluvia aineita voidaan kuljettaa varastosäiliöissä, joita ei ole tarkoitettu kuljetuslaitteiksi. Säiliöt on tyhjennettävä. Kuljetusyksikkö on merkittävä samalla tavoin kuin kyseistä ainetta kuljettava säiliöauto. Kuljettajalla on oltava 8.2.2.7.1 kohdan mukainen todistus. Huomautuksia: Tätä poikkeusta sovelletaan, kun varastosäiliöitä on pakko siirtää esimerkiksi korjausta tai huoltoa varten. Tämän poikkeuksen tarkoituksena on välttää riskejä ja ympäristövaikutuksia, joita liittyy tyhjien säiliöiden puhdistamiseen ennen kuljetusta. Poikkeusta sovelletaan pieniin määriin. Tämäntyyppiset kuljetukset ovat usein paikallisia, mutta niiden pituus voi joskus olla yli 300 kilometriä harvaan asutussa Pohjois-Ruotsissa. Kuljetusvaatimukset: Varastosäiliöihin asetetut laitteet on sijoitettava siten, etteivät ne voi vaurioitua kuljetuksen aikana. Ajoneuvon mukana on oltava asiakirjat, jotka osoittavat, että varastosäiliö on hyväksytty kyseessä olevaa ainetta varten. Sidosten ja kiinnikkeiden, joilla varastosäiliö on kiinnitetty ajoneuvoon, on voitava pitää paikallaan säiliö, joka on kaksi kertaa painavampi kuin kuljetettava varastosäiliö. Syttyviä aineita ei saa kuljettaa kuormana samassa ajoneuvossa kuin säiliötä. RO-LT 14.9 Asia: Maataloustuotantopaikkoihin ja rakennustyömaihin liittyvät paikalliset kuljetukset Viittaus direktiivin liitteeseen: 5.4, 6.8 ja 9.1.2 Direktiivin liitteen sisältö: Rahtikirja; säiliöiden rakenne; hyväksymistodistus Viittaus kansalliseen lainsäädäntöön: Särskilda bestämmelser om vissa inrikes transporter av farligt gods på väg och i terräng, utfärdade i enlighet med lagen om transport av farligt gods (/Vaarallisten aineiden kuljetuksia koskevan lain nojalla annetut erityismääräykset vaarallisten aineiden kotimaisista tiekuljetuksista) Kansallisen lainsäädännön sisältö: Maataloustuotantopaikkoihin ja rakennustyömaihin liittyvissä paikallisissa kuljetuksissa ei tarvitse noudattaa tiettyjä säännöksiä: - vaarallisten aineiden kuljetusta koskevaa ilmoitusta ei tarvita, - kuljetuksissa voidaan edelleen käyttää vanhempia säiliöitä tai säiliökontteja, joita ei ole rakennettu 6.8 luvun vaatimusten vaan vanhemman kansallisen lainsäädännön vaatimusten mukaisesti ja jotka on asennettu henkilövaunuihin, - paikallisiin kuljetuksiin tietyömaan läheisyydessä voidaan edelleen käyttää vanhoja säiliöautoja, jotka on tai joita ei ole varustettu tienpinnan päällystyslaitteilla ja jotka on tarkoitettu tunnusnumeroihin UN 1268, 1999, 3256 ja 3257 kuuluvien aineiden kuljettamiseen, mutta jotka eivät täytä 6.7 tai 6.8 luvun vaatimuksia, - henkilövaunuilla sekä säiliöautoilla, jotka on tai joita ei ole varustettu tienpinnan päällystyslaitteilla, ei tarvitse olla hyväksymistodistusta. Huomautuksia: Henkilövaunu on eräänlainen asuntovaunu, jossa on tilat henkilöstölle ja johon on asennettu hyväksymätön säiliö tai säiliökontti metsätraktoreiden käyttämää dieselpolttoainetta varten. YHDISTYNYT KUNINGASKUNTA RO-LT 15.1 Asia: Yleisten teiden ylitys vaarallisia aineita kuljettavilla ajoneuvoilla (N8) Viittaus direktiivin liitteeseen: Liitteet A ja B Direktiivin liitteen sisältö: Vaarallisten aineiden kuljetuksia yleisillä teillä koskevat vaatimukset Viittaus kansalliseen lainsäädäntöön: Carriage of Dangerous Goods by Road Regulations 1996 (/Vaarallisten aineiden maantiekuljetuksista vuonna 1996 annetut säännöt), 3 sääntö, luettelossa 2 olevan 3 kohdan b alakohta; /Carriage of Explosives by Road Regulations 1996 (/Räjähteiden maantiekuljetuksista vuonna 1996 annetut säännöt), 3 säännön 3 kohdan b alakohta Kansallisen lainsäädännön sisältö: Vaarallisten aineiden kuljetuksia koskevia määräyksiä ei sovelleta kuljetuksiin, jotka tehdään tien jakamalla yksityisalueella. Huomautuksia: Tällainen tilanne syntyy helposti, kun tavaroita siirretään tien molemmilla puolilla sijaitsevalla yksityisalueella. Tällaiset siirrot eivät ole vaarallisten aineiden kuljetuksia yleisillä teillä käsitteen tavanomaisessa merkityksessä, eikä niihin pitäisi soveltaa mitään vaarallisten aineiden kuljetuksia koskevia määräyksiä. RO-LT 15.2 Asia: Poikkeus kieltoon, jonka mukaan kuljettaja tai kuljettajan apulainen ei saa avata vaarallisten aineiden pakkauksia paikallisessa jakeluketjussa, joka ulottuu paikallisesta jakelukeskuksesta vähittäismyyjälle tai loppukäyttäjälle ja vähittäismyyjältä loppukäyttäjälle (ei koske luokan 7 aineita) (N11). Viittaus direktiivin liitteeseen: 8.3.3 Direktiivin liitteen sisältö: Kuljettaja tai kuljettajan apulainen eivät saa avata vaarallisten aineiden pakkauksia. Viittaus kansalliseen lainsäädäntöön: Carriage of Dangerous Goods by Road Regulations 1996 (/Vaarallisten aineiden maantiekuljetuksista vuonna 1996 annetut säännöt), 12 säännön 3 kohta. Kansallisen lainsäädännön sisältö: Pakkausten avaamista koskevaa kielto lievennetään seuraavalla varauksella: "Paitsi jos liikenteenharjoittaja on antanut siihen luvan". Huomautuksia: Jos liitteessä asetetun kiellon sanamuoto ymmärretään kirjaimellisesti, se voi aiheuttaa vakavia ongelmia vähittäiskaupan jakelukuljetuksille.